Tsistern

pisi|Moodne maa alla paigutatud tsistern

Tsistern (ladina cisterna oli nimetus maa-aluse veekindla veevaruhoidla kohta) on veekindel mahuti vedelike, harvem gaasi hoidmiseks või veoks. Enamjagu säilinud varaseid tsisterne ehitati vihmavee kogumiseks ja hoidmiseks joogi- ja tarbeveevaruna. Moodsad tsisternid on sageli valmistatud metallist. Tsisterniks nimetatakse ka silindrilist mahutit, millega transporditakse näiteks naftat, petrooleumi, õli, vedelgaase jne.

Veekindla vooderduse olemasolu eristab tsisterni kaevust, mis on põhjaveele avatud.

 Ajaloost 
Varaseimatele tsisternidele leidub viiteid juba nooremast kiviajast Levandis Lebwes ja Ramadis, kus lubikrohvvooderdusega tsisternid ehitati elumajade põrandatesse. 4. aastatuhandel eKr olid tsisternid juba oluline osa veevarustussüsteemist kuivades piirkondades, näiteks Tall Jawa asulas Jordaanias. L. Mays, G. Antoniou, A. Angelakis. History of Water Cisterns: Legacies and Lessons. - Water. 2013; 5(4):1916-1940. https://doi.org/10.3390/w5041916 Ebaühtlase aastase sademehulgaga ja raskesti ligipääsetavate pinnaveevarudega piirkondades lõi tsisternide kasutamine puhvri elanike veevarustuse jaoks. Neis säilitati sademeperioodil kogutud vihmavett ja kätte saadud pinnaveevaru, milleta pideva asustus neid kohtades oleks muidu võimatu. Juba väga varakult kasutasid tsisterne budistlikud koobaskloostrid, hiljem ka mägilinnused Indias. Suured terveid linnu varustavad tsisternid olid Levandis, Konstantinoopolis ja Roomas, samuti paljudel põlisasustusega Vahemere saartel, nagu Pantelleria, Malta ja Baleaarid, L. Mays, G. Antoniou, A. Angelakis. History of Water Cisterns: Legacies and Lessons. - Water. 2013; 5(4):1916-1940. https://doi.org/10.3390/w5041916 hiljem ka laguunile ehitatud Veneetsia vanalinnas. Tsisternid olid ka Põhja-Ameerika pueblodel acomadel.

Tuntud ajaloolised tänapäevani säilinud tsisternid on
 Cisterna Basilica İstanbulis Türgis;
 Cácerese Palacio de las Veletase tsisternid Hispaanias;
 Mazagão Portugali tsistern El Jadidas Marokos;
 Tsistern Silveses Portugalis;
 Tsisternid Materas Lõuna-Itaalias.

Vaata ka
Tsisternvagun
Reservuaar
Paak
Tank
Impluvium

 Viited 

Kategooria:Anumad